Jeg ser skjønnhet i det mørke.
Det gir gjenklang i sjelen min.
Musikken jeg lager kalles black metal.
Det er evig fortapelse… og dom.
Morbid er artistnavnet mitt.
Den fysiske fremstillingen av min mørke underbevissthet.
Alle har et skygge-jeg.
Alle har et hemmelig jeg som de skjuler fra andre.
Jeg tror på å godta monstret i meg.
Jeg kan gjøre hva jeg vil når jeg er "Morbid".
Jeg kan komme unna med hva som helst.
Om det er blodig, så er det blodig.
Og noen ganger tar jeg det for langt.
Denne Morbid må ha drept Elisa Lam.
LEGG UT
Han bodde på hotellet.
Hun var et enkelt bytte som lett ble manipulert av denne slampen.
Alle mistenker ham.
Folk trodde at koblingene mellom denne Morbid…
Jeg er på her, på Cecil hotell.
…og Elisa Lam…
…ikke kunne være tilfeldig.
Folk kom sammen for å gjøre noe med Morbid.
Vi må finne ham.
Hvem er han?
De finner ut at han egentlig heter Pablo Vergara.
De begynte å skrive til ham.
Du drepte Elisa Lam, du.
Jævla morder.
Bare si sannheten!
Overraskende nok svarte han med å legge ut en video.
Dette er Morbid.
Jeg ville informere dere om at jeg er uskyldig.
EN ORIGINAL-DOKUMENTARSERIE FRA NETFLIX
Den første obduksjonen er fullført,
men vi er fortsatt langt unna å vite hva som skjedde med Elisa Lam.
Jina You er her.
Mange håpte på at dette ville gi oss svar.
De svarene kommer ikke på lenge.
Rettsmedisinerens kontor i L.A. sa i dag
at dødsårsaken fortsatt er ukjent,
og at de må ta flere prøver for å finne ut hvordan hun døde.
RETTSMEDISINER, LOS ANGELES FYLKE
HOVEDRETTSMEDISINER
Rettsmedisinerkontoret har det siste ordet
om det som virkelig foregår med det individet.
De har en historie, og til slutt
vil vi kunne gi en avslutning på den historien.
I Elisa Lams tilfelle, etter obduksjonen,
så visste vi ikke om det var en forbrytelse, selvmord eller en dødsulykke.
Vi måtte vente i flere uker før alle prøveresultatene kom tilbake.
Omsider fikk jeg toksikologirapporten.
Med tanke på hennes merkelige adferd som vi så i heisen,
var en av mulighetene at hun hadde tatt et dop som ga henne hallusinasjoner.
Men jeg fant ingen bevis på
at hun hadde drukket alkohol eller misbrukt noen typer ulovlig dop.
I de tilfellene der personen har hatt depresjon eller bipolar lidelse,
er en av de tingene man kan se etter
om hun tok mange piller for å prøve å ta livet sitt…
…og det så jeg ikke.
De eneste medisinene som ble funnet, var reseptmedisinen hennes
mot bipolar lidelse som hun burde ha gått på.
Men mengden var veldig lav.
Det er interessant.
Når man ser på beskrivelsen av medisinene
som ble funnet i flaskene hennes,
så var det flere piller i flaskene
enn det burde vært for den datoen de ble skrevet ut.
Da vi gikk tilbake og så på mengden i toksikologirapporten.
og sammenlignet det med reseptene på åstedet,
så vi at det tydet på at hun ikke tok nok av medisinene sine.
Hvorfor gjør noen det?
Hva er det som egentlig skjer?
Når vi ser etter de svarene, er det viktig at vi vet om livet hennes
før hun kom til L.A.,
og hva som kan ha hatt noe å si i hennes siste dager,
før hun havnet i tanken.
Hvor hadde jeg vært uten internett?
Vi vandrer vel rundt på internett
fordi vi i våre fysiske liv ikke klarer å finne
den samhørigheten vi trenger for å overleve.
Så vi leter på nettet alene i det uendelige.
Når man prøver å løse mysteriet om det som skjedde med Elisa,
så må man sette sammen en historie
og få en mer avansert forståelse av hva som foregikk i hodet hennes.
Vi kan være empatiske her.
Minne folk på at både vi og de er mennesker.
Om du bare lytter, så vil du forstå mer.
Elisa var en innadvendt og smart person, og når du leser Tumblr-en hennes,
forstår du henne, for hun blottla sjelen sin i de innleggene.
Ifølge enkelte har jeg en "kjemisk ubalanse".
Kan jeg bare få bo i en annens hjerne?
Skulle ønske at noen jeg omgås med kunne forstå det.
Bipolar lidelse er fortsatt stigmatisert hos mange,
og de fleste forstår det ikke.
Det betyr at personens humørustabilitet har høyde- og lavpunkter.
De har depresjon, og de har mani…
…som er når de ikke trenger mye søvn, har tanker som raser, tar flere sjanser,
og den beste behandlingen er generelt sett medisiner
pluss kognitiv adferdsterapi.
I noen av innleggene hennes slet Elisa med tanken
om sin lidelse og sine medisiner, siden hun tok så mange.
Disse pillene kaller jeg mestrenes frokost,
og jeg hater at jeg må ta dem hver dag.
Det virker som at hun tok minst fire typer reseptmedisin.
Antidepressiva, humørstabiliserende og en type utypisk antipsykotikum.
Jeg må ta meg sammen.
Jeg kaster bort tid, sammenlignet med folk på min alder.
Jeg trenger et sted å dra for å finne motivasjon.
Elisa la mye press på seg selv for å bevise at hun kunne være som alle andre.
Hun kan ha trodd at om hun kunne reise og ha et eventyr,
så ville det bety at hun var normal og evnerik.
Jeg sprekker av selvtillit og selvsikkerhet.
Den neste biten av mitt ville eventyr: Vestkysten.
Elisa Lam reiste mot San Diego,
og så dro hun oppover kysten.
Jeg har ankommet La-La Land.
28. januar ankom Elisa Los Angeles…
…og sjekket inn på hotellet.
Hun tilbrakte noen få dager med å utforske Los Angeles.
Det er vanskelig å vite hva som skjedde, men basert på funnene
så tror jeg at Elisa etter hvert sluttet å ta medisiner.
Når hun slutter å ta medisiner,
så øker risikoen for å ha en hypoman episode.
Mens hun var i Los Angeles,
dro hun til Burbank en ettermiddag for å se et direkteopptak av et program.
Men mens hun var der, oppførte hun seg uberegnelig og rart.
Hun skrev et langt og rablende brev
og krevde at dette brevet skulle gis til programverten,
som selvfølgelig skapte sikkerhetsmessige bekymringer.
Vekterne fulgte henne ut av eiendommen,
for de trodde at hun var en risiko.
På Cecil hadde Elisa delt rom med et par andre jenter.
Disse jentene hadde begynt å klage på hennes uberegnelige og rare adferd.
Jeg pratet aldri ut offentlig om det, men hun skapte uro.
Hun la igjen notater på sengene til gjestene.
Fysiske lapper.
Hun skrev: "Gå vekk. Dra hjem. Kom deg ut."
Når andre gjester prøvde å få adgang til rommet,
så åpnet hun ikke døren.
Hun ville høre et passord.
Kvelden før hun skulle sjekke ut, flyttet vi henne til et enkeltrom.
Det var et bedre alternativ for henne.
Senere gikk hun ned til lobbyen og…
Jeg vet ikke hva man kaller det. Hun gjorde sånn og sa:
"Jeg er gal, men det er L.A. også."
Vi tenkte ikke så mye over det da.
Dette er jo Cecil hotell.
Bare en av mange ting som skjer i løpet av dagen.
Du må glemme det.
Vi begynte å forstå mer om hennes sinnstilstand,
basert på at Elisa ikke hadde tatt medisiner.
Vi la mer vekt på ideen om at i denne tilstanden,
så kunne hun bli et offer for en eller annen forbrytelse.
Etterforskningen vår fokuserte på å finne ut
nøyaktig hvordan hun endte opp i tanken.
Jeg mente det var nødvendig å se omgivelsene der hun ble funnet.
Vi ville gå i hennes fotspor så godt vi kunne.
Når du går opp på taket for å komme til selve tanken…
…må du faktisk gå oppå rørene
og presse deg mellom tankene for å komme til den hun lå oppi.
Så måtte du ha båret liket opp stigen
og plassere liket oppi hullet i toppen av tanken.
Den andre muligheten er at Elisa ble båret inn fra en nærliggende bygning,
men da måtte du også klatret opp en stige med et lik.
Om hun ble drept et annet sted, eller var bevisstløs…
…selv om hun var lett,
så er det å bære et lik opp en bratt stige uten å skade det
ikke mulig.
Hun hadde hatt blåmerker og kutt,
og skader på kroppen som kunne lett blitt funnet under obduksjonen.
Ikke noe av det fantes.
I de fleste tilfeller der noen har druknet,
blir de funnet med ansiktet ned og armene og beina som synker.
Men da liket ble funnet, så sa de at hun ble funnet med ansiktet opp.
Et unikt funn. Det kan tyde på en kriminell handling.
Men om man studerer tankene mens vannet blir brukt,
ser man at vannivået endrer seg.
Den endringen
kan ha latt henne snu seg og ende opp i den posisjonen.
Da vi undersøkte åstedet,
fant vi ingenting mistenkelig
som tydet på noen kriminelle årsaker til hvorfor hun var død.
Så på det tidspunktet
hadde vi fakta, omstendighetene og all informasjonen
for å kunne avgi endelig rapport.
FIRE MÅNEDER ETTER ELISAS DØD
Denne lange perioden uten noe informasjon…
Saken stoppet bare opp i folks øyne.
Alle ventet på obduksjonsrapporten.
Den 21. juni 2013 ble rapporten endelig offentliggjort.
Dødsfallet til 21 år gamle kanadiske Elisa Lam
er erklært for å være en drukningsulykke.
LAMS DØD ER EN ULYKKE
Myndighetene hevder også at Lams bipolare lidelse var en faktor.
De sa at dødsårsaken var en drukningsulykke,
og at bipolar lidelse var en medvirkende årsak.
Det ga ikke mening.
Hele samfunnet var i sjokk.
En "drukningsulykke".
"Druknet ved et uhell."
De sa det var en ulykke. Men var det det?
Det er umulig.
Jeg har etterforsket det i mange timer,
og jeg er helt uenig med rettsmedisineren.
Det gir bare ikke mening.
Spesielt da LAPD sa at luken var stengt over henne.
Lokket var lukket da betjentene gikk opp.
Noen puttet henne oppi og lukket lokket igjen. Det betyr at hun ble drept.
Jeg tror alle følte at det ville bli regnet som et drap,
så da ville man ta et dypere dykk i obduksjonen
for å se hvordan de fant ut av det.
Jeg fant en lenke til Elisas obduksjonsrapport…
…som jeg faktisk leste, side for side.
Det som er interessant, er dette:
OVERGREPSBEVISPAKKE
De fant ingen tegn på voldtekt,
men om det ikke var et seksuelt overgrep,
hvorfor var hun naken da?
Obduksjonen sa også at det ikke var bevis på noen skader.
Bare fordi det ikke var merker på liket, betyr ikke at det ikke var en forbrytelse.
Hun kunne blitt truet med pistol, tvunget ned i tanken og etterlatt for å dø.
Høres kriminelt ut for meg.
Rettsmedisineren sa at dødsårsaken var basert på medisinene hun ikke tok,
men jeg kan bare ikke tro det.
Jeg har aldri lest noe som tilsier
at folk i bipolar tilstand hadde gjort noe sånt.
Jeg tror ikke hennes mentale tilstand var dødsårsaken.
Jeg har sett mange obduksjonsrapporter, og det er ugler i mosen her.
Det er uregelmessigheter i obduksjonen.
Tovar virker usikker på sin konklusjon om at Lams død var en ulykke.
Det er en del i rapporten der de skriver om måten hun døde på.
KUNNE IKKE FASTSLÅS
De har drap, selvmord, ulykke og "kan ikke fastslås".
"Kan ikke fastslås" ble opprinnelig krysset av for,
men så ble det strøket ut, og "ulykke" ble krysset av for i stedet.
I tillegg virker det som at endringen kom tre dager senere.
15. JUNI 2013 18. JUNI 2013
Hvorfor gikk de fra "kan ikke fastslås" til "ulykke"?
Hvorfor endre det?
Det høres ut som at en sjef sa:
"Nei, endre det. Gjør det til en ulykke."
Kanskje det var LAPD som trakk i tråder i rettsmedisineravdelingen
og kalte det en ulykke for å skjule sannheten.
En enkel utvei, bare for å henlegge saken.
De ville bare få en slutt på det fordi de hadde noe å skjule.
Jeg har sett etter informasjon om etterforskningen,
men jeg har ikke sett politirapportene, og det vekker tvil i seg selv.
Mange har bedt om å se politirapporten, men ingen har mottatt den.
Jeg tenkte: "Dette bekrefter at det er en konspirasjon på gang."
For nettsamfunnet
tyder det på et høyere nivå av korrupsjon.
Konspirasjonen ble iscenesatt, og folk samarbeidet om den.
De som er innblandet…
…er LAPD…
…rettsmedisineren…
…daglig leder av Cecil…
…den ansatte som fant henne…
…og personen som bodde på Cecil,
som folk trodde at hadde drept Elisa.
Takk for at du kom.
Jeg vet det ikke er lett å prate om dette her.
Jeg har ikke pratet om det på sju år.
Men jeg innså at man ikke kan løse noe
ved å flykte fra problemene. Man må gå dem i møte…
…uansett hvor tunge de er.
25. FEBRUAR 2013 6 DAGER ETTER AT ELISAS LIK BLE OPPDAGET
Hendelsen startet i februar 2013.
Jeg våknet, og en venn hadde sendt meg en melding.
HEI DU
-HVA GJORDE DU? -HVORFOR ER DU PÅ NYHETENE?!
Lenken tok meg til en taiwansk TV-kanal.
Morbid, vokalisten i Dynasty of Darkness, tilber Satan.
Musikken hans dreier seg om lik og død.
Han blir nå regnet som morderen av Elisa Lam.
Jeg så bildet mitt,
og de sier at jeg er mistenkt for drap.
Drapet på Elisa Lam.
Denne vokalisten skrev på nett
noen dager før saken oppsto at han kanskje hadde drept noen.
Plutselig får jeg hundrevis av meldinger
fra folk overalt i verden.
Drepte du Elisa Lam?
Du drepte Elisa Lam, ikke sant?
"Vi hater deg. Jævla morder. Hvorfor gjorde du det?"
Vi skal ta deg for det du gjorde.
Jeg var sjokkert og forvirret.
Før det hadde jeg aldri hørt om Elisa Lam før.
Etter det kom PGR, som er Mexicos FBI, hjem til meg.
De spurte om jeg hadde gjort noen blodofringer
for Djevelen med dyr.
Men jeg ble aldri siktet. Ingenting.
Senere skjønte jeg at jeg ble anklaget for å være morderen
fordi web sleuthene fant en video av meg
som jeg la ut på nettet da jeg bodde på Cecil hotell.
Hallo der.
Jeg er på Cecil hotell i L.A. sentrum.
Jeg var der i februar 2012 i tre dager,
og det var det.
Jeg gjør det hele tiden.
Jeg lurer på om folk begynner å frike ut om det der.
Det var ett år før Elisa Lam sjekket inn.
ROMRESERVASJON: PABLO VERGARA
INN: 04. FEB 2012 UT: 07. FEB 2012
Da hun døde, var jeg ikke i landet engang.
Jeg var i Mexico og spilte inn album.
Jeg har kontrakt med innspillingsstudioet.
Jeg har stempler i passet, og enda jeg har alt dette,
så så web sleuthene hvordan jeg ser ut…
Og de var i gang.
FORTÆR
Ja, noen av tekstene handler om død og drap eller hva det måtte være.
men det er bare tekster. Det er musikk. Det er kunst.
Det gjør meg ikke til en morder.
Jeg ville ordne opp og forsvare meg selv.
Jeg lagde en video der jeg sa at jeg var uskyldig.
Dette er Morbid.
Jeg ville informere dere om at jeg ikke drepte Elisa Lam.
Jeg er uskyldig.
Jeg bestemte meg for å forvrenge stemmen og ha på maske, for jeg var paranoid.
Men web sleuthene ga ikke slipp på det.
De flagget kontoene mine, og YouTube-kanalen,
Facebook-kontoen og e-postadressene mine ble slettet.
Å være sannferdig er ikke viktig for dem. De vil ødelegge deg. De hater deg.
KOM TIL L.A. VI DREPER DEG
-DU DREPTE ELISA LAM -VIL DU DREPE MEG?
Det var falske anklager, dødstrusler.
Hver dag, hver uke hadde jeg ingen steder å flykte.
Når du får så mye hat og negativitet,
er det noe som går i stykker i sinnet.
Noe klikker.
Etter en stund så tåler du bare ikke mer.
Du kan ikke forsvare ditt liv, din musikk, din kunst.
Uansett hvor sterk du er, så føler du deg maktesløs.
Jeg ble veldig deprimert.
Jeg fikk sammenbrudd,
og jeg prøvde å ta livet mitt.
Jeg våknet på psykiatrisk sykehus.
Web sleuthene fortsatte med livet som om ingenting hadde skjedd.
Men de snudde livet mitt på hodet.
Jeg føler at jeg har mistet ytringsfriheten min.
Jeg har ikke lagd mer musikk, og når jeg prøver, er det ikke det samme.
Jeg prøver å gjenoppbygge livet, men det suger hver dag.
Det blir aldri borte.
Jeg må leve med det i resten av mitt liv.
Det vil være der i resten av mitt liv.
LOS ANGELES POLITIAVDELING
Jeg husker noe merkelig
der web sleuthene prøvde å koble Elisa-saken
til en vokalist i Mexico…
…men han er ikke innblandet.
Web sleuthene prøvde å gjøre ting av de rette grunnene, som oss.
Du blir avhengig.
Utfordringen med å sette bitene sammen.
Spenningen av å være på jakt.
Men i dette tilfellet fjernet de seg fra bevisene.
All bakgrunnsinformasjonen som avgjorde at dette var en ulykke,
er ikke nødvendigvis offentlig tilgjengelig,
så jeg tror at folk på internett
ikke har hele historien foran seg.
De har ikke alle fakta.
På et tidlig stadium i etterforskningen, da vi pratet med familien,
så skjønte vi ikke hvor alvorlig hennes mentale helse var.
Etter hvert så fortalte Elisas søster oss
at Elisa hadde for vane å ikke ta medisiner…
…og flere ganger tidligere…
…hadde det forårsaket nervøse sammenbrudd.
Ifølge familien fikk hun vrangforestillinger.
Hun så ting som ikke var der.
Det var så ille at hun på minst et tidspunkt
måtte innlegges.
Basert på bevisene vi har, så det ut som at Elisa hadde bipolar lidelse I…
…som er en mer alvorlig versjon av bipolar lidelse,
som av og til kan ha psykotiske kjennetegn.
I den tilstanden så tenker du veldig kaotisk,
og logikk gir ikke mening.
Det er vanskelig å skille fantasi fra virkelighet.
Når du ser på rapportene om adferden hennes på hotellet,
og så TV-programopptaket og den berømte heisvideoen…
Det stemmer overens med noen som har en psykotisk episode.
Kvelden hun forsvant, virker det som om hun var alene på hotellet.
Hun gikk inn i heisen.
I den heisvideoen var adferden hennes i tråd med
en som har vrangforestillinger om paranoia og forfølgelse.
Hun så ut som hun hallusinerte.
Søsteren sa at det var et mønster hun hadde.
Vi fant ut at de gangene hun har hatt slike episoder,
så var hun redd for at noen var ute etter henne.
Hun så kanskje ting som ikke var der eller hørte stemmer.
Stemmene kan si skremmende ting,
at noen vil skade deg eller at du burde ta livet ditt.
Du kan ikke stenge dem ute.
Elisa Lam var desperat…
…og løp fra noe hun så for seg.
I den tilstanden føles det som at man virkelig blir forfulgt.
Hun tror at livet står på spill og at ingen steder er trygge.
Hun løper rundt for å redde seg selv.
Søsteren til Elisa sa at hun tidligere ble veldig redd og forvirret.
Hun løp og gjemte seg. Gjemte seg under senga.
På dette tidspunktet kom hun seg opp på taket.
Det gir da mening at hun så vanntanken som et skjulested.
Hun klatret opp stigen…
…åpnet luken…
…og hoppet oppi vanntanken.
Da hun var oppi den, var det én utvei: luken på toppen.
Om den er full av vann, kan du komme deg ut.
Men om vannet blir brukt og synker,
blir det vanskeligere å nå toppen.
Jeg tror hun ble fanget,
og den eneste måten å holde seg i live på, var å tråkke så hardt hun kunne.
Hun kledde av seg mens hun var der…
…fordi hun kan ha prøvd å holde seg på overflaten og lette på vekten.
Hypotermi er også en mulighet.
Vannet kan ha nådd en veldig lav temperatur.
I den situasjonen begynner folk faktisk å kle seg av
på grunn av de fysiske endringene som skjer inni kroppen.
Men hun ga etter for drukning til slutt.
En trist slutt på historien.
Når jeg tenker tilbake,
var det ingen bevis på at det hadde skjedd noe kriminelt.
Det var ikke mulig å bevise at hun mente å skade seg selv
i den tilstanden…
…så jeg tror ikke at hun begikk selvmord.
Jeg er veldig trygg på
å regne dette som drukning og som en ulykke…
…med bipolar lidelse som en avgjørende årsak.
Det er viktig at folk forstår bipolar lidelse.
Det er en sykdom, og den kan kreve sine ofre.
Jeg vet folk stilte spørsmål ved dateringen på rapporten.
I dette tilfellet er vi mennesker. Det var en feil.
Vi så feilen, og så flyttet vi den dit den burde være.
Om du zoomer inn på datoene,
ser du at begge sier 18., og ikke 15. og 18.
Den som leste misforsto bare.
Enkelte føler fortsatt at det er en konspirasjon
der deler av videoen ble klippet ut for å beskytte morderens identitet.
Du ser klippingen når døren skal til å gå igjen.
Videoen har blitt sakket ned.
Tidskoden ser ut som den har blitt tuklet med.
I denne typen etterforskning
holder man av og til igjen detaljer fra offentligheten,
som tidspunktet hun var i heisen,
som kan være grunnen til at tidskoden er endret.
En av grunnene til at man kanskje sakker ned videoen,
er for at noen skal kunne kjenne henne igjen.
Jeg kan ikke gi et konkret svar
på om våre mediarelasjoner eller uavhengige mediabyråer
redigerte det av sine grunner,
men jeg vet at endringer av videoen
ikke ble gjort av noen på hotellet.
Beviset taler for seg.
Det var ingenting mistenkelig
med den originale videoen, som vi har i forvaring.
Så har vi alle spørsmålene rundt
hvordan LAPD kan ha vært uaktsomme
fordi de ikke så oppi tankene den gangen.
Jeg vet de etterforskerne angrer på at de ikke oppdaget henne i tanken.
Hun var oppi der. De så henne bare ikke.
Det er kjipt.
Jeg gjetter på at du ser at jeg blir opprørt,
for man glemmer ikke sånt.
I dette tilfellet fant vi ut hva som skjedde.
Men svaret gjorde vondt.
Det er beklagelig at enkelte tror at det er en konspirasjon, men det er det ikke.
Vi var så besatt av mysteriet og intrigen og merkeligheten ved saken,
at vi glemte at familie og venner,
de som brydde seg om Elisa og var glad i henne,
ser helt annerledes på dette.
For dem må det være et helvete. Det er traumatisk. Det er hjerteskjærende.
Utenfor familiens restaurant i nærheten av Vancouver
er det et minnested for et liv som gikk tapt for tidlig
på en uforglemmelig måte.
Den 19. september 2013
saksøkte Elisas foreldre Cecil hotell.
De trodde at det var en drukningsulykke,
men søksmålet hevdet at det var en urettmessig død som skyldtes hotellet.
Jeg dro på høringen selv…
…for å se om jeg fikk mer informasjon.
Et av punktene som advokaten til Lam-familien tok opp,
var et det var risiko på taket…
…og at de skulle gjort mer for å hindre folk i å gå opp dit.
Vår advokat svarte med at vi tok forholdsregler i henhold til sikkerhet.
Det er kun ansatte som har adgang til taket…
…og døren opp til taket er alltid tilkoblet en alarm…
…men branntrappene på utsiden er tilgjengelige for alle,
for i tilfelle krise må man kunne komme seg ut.
Når det gjelder tankene,
bortsett fra risikoen for at noen faller oppi,
så er det en risiko for at vannet kan bli fordervet av noen.
Det er ekstremt enkelt.
Lås igjen lokkene.
Det var ingen regler da for å måtte låse vanntanken.
Folk låser nok tanker nå, men de gjorde det ikke da.
Jeg personlig ønsket fortsatt å forstå statusen til lokket på tanken.
Forklaringen fra politiet er at lokket er lukket igjen…
…så hvordan klarte Elisa å lukke lokket igjen selv?
Den ansatte som fant henne het Santiago Lopez.
Han fortalte retten at han klatret oppå tanken,
og så var luken…
…åpen.
Det er sjokkerende ny informasjon.
Dette endrer omfanget av måtene hun kunne ha dødd på fullstendig.
TIDLIGERE ANSATT
Tanken hadde en liten luke?
En liten dør.
Da jeg kom dit den dagen, var den åpen.
-Det var da jeg så henne. -Var den allerede åpen?
Da liket til Elisa ble funnet,
ble vi fortalt at en hotellansatt klatret opp stigen.
Luken var åpen…
…men det var ikke det media sa.
Lokket var visst lukket igjen da politiet gikk opp.
Dette er kommunikasjonsproblemer.
Noen sa den var lukket og mente å si den var åpen.
En ærlig feil.
Bortsett fra det…
…har du advokaten til Lam, som sier at hotellets ansvar
burde vært å hjelpe Elisa.
Siden Elisa Lam var gjest på Stay on Main ved Cecil hotell,
da hun begynte å oppføre seg unormalt,
så hadde ansvarlige parter en plikt å se og forstå
at personen i deres omsorg ikke var ved sine fulle fem og trengte hjelp.
Om noen spurte: "Går det bra? Hvor er familien din? Kan vi kontakte dem?"
Kanskje det hadde forandret noe.
Som hotellsjef, hvor langt går man
med forholdsregler for å vite om folk har det bra?
Adferden hennes var merkelig, men ikke nok til å ringe politiet.
Jeg hadde måttet spørre meg selv:
"Om jeg ringte 911, hadde noen kommet da?"
Ofte når man ringer, så tar de ikke telefonen.
Det er så mye som skjer her i området.
Det er et enormt problem.
Det er så overveldende for politiet og alle involverte parter.
Det som skjedde med Elisa Lam er grusomt, men det er ikke på grunn av hotellet.
Vi var ikke ansvarlig for hennes død.
Vi var bare ikke ansvarlig.
Dommeren avga kjennelse i hotellets favør, og saken ble avvist.
Å finne ut at lokket faktisk var åpent…
…er veldig stort.
Det var da alt endret seg for meg.
Det utelukket den siste muligheten
om at det kunne vært kriminelt,
og jeg skjønte at dette til syvende og sist
var en tragedie om en kvinne som led.
Vi så heisen gå opp og ned i den videoen.
Hun bodde i denne etasjen.
I en stund holdt jeg på troen om at dette var et drap,
og jeg var nesten 100 prosent sikker.
Mens jeg prøvde å forstå det…
…følte jeg at det å se gravplassen ville hjelpe meg å legge det bak meg.
Jeg fant noen som var snill nok til å filme.
Han la hånda si på gravsteinen sin for meg.
Nå forstår jeg at man bare kan hedre henne ved å godta sannheten…
…at dette var en tragedie i form av en dødsulykke.
Det er åpenbart hva som skjedde med henne.
Når du ser på hva som skjedde, er det fullt forklarlig…
…men det er fortsatt sett på som et internett-mysterium,
en moderne vandrehistorie, en uløst sak.
HEISVIDEOEN: HVA MENER DU?
Når folk hører historien om Elisa Lam-saken…
…så har man et kulturelt fenomen som har vekt…
…som lar disse dønningene skje.
Kan ikke slutte å tenke på det. Jeg må vite hva som skjedde.
Har sett den tusen ganger.
Jeg tror folk håpte på at det var en morder,
eller så håpte de på at deres konspirasjonsteorier ville bli sanne.
For virkeligheten er mye tristere.
STAKKARS JENTE!
Greit.
Jeg så gjennom alle videoene mine før intervjuet,
og jeg så hvor konspirasjonsbesatt jeg var.
Magefølelsen går mot…
Jeg ble opphengt i de merkelige parallellene
vi ser i denne saken.
Det er så mange ekstreme sammentreff,
og det spilte virkelig inn på disse teoriene.
Men når du graver deg ned for dypt i noe, så mister du perspektiv.
Jeg tror at folk som krysser den grensa uten noen fakta eller bevis…
Det er da man mister kontrollen og gjør ting som kan skade folk.
Da nyheten ble sluppet om at hennes dødsfall var en ulykke,
sa ingen unnskyld til meg eller tok kontakt med meg.
Ingenting endret seg.
Det er bare feil. Folk burde ikke slippe unna med det,
og vi må være mer påpasselige med hva vi sier og gjør.
Det som skjedde med meg, kan skje med alle.
Dette er alvorlig.
Jeg overlevde, men…
Mange som blir mobbet på nett, klarer seg ikke.
Det stedet er en portal til helvete, mener jeg.
Når du går inn der, skjer det fæle ting.
Jeg har skjønt at jeg er nok et offer av det stedet.
Bare på en annen måte.
Vi stengte dørene 1. januar 2017.
Hotellet ble solgt til en gruppe i New York.
Det er verdt 80 millioner nå. Det er vilt.
En avgjørelse ble tatt om at halvparten blir boliger for folk med lav inntekt…
…og den andre halvdelen blir et luksushotell.
Jeg håper det blir et tryggere sted for alle.
Ifølge rapporter
vil den nye eieren ha et barområde på taket…
…og et plaskebasseng.
Jeg ønsker det hotellet masse suksess. Virkelig.
Hun fortjener en ny sjanse.
Jeg vet hun kan bli en stjerne igjen…
…og bli omtalt på en positiv måte.
Det er på tide.
Det vi ser i dag, er en ny tolkning av Los Angeles sentrum…
…der det er et konglomerat av hjemløshet og fattigdom…
…vold…
…turisme…
…og høyverdige individer som bor i flotte, nye hoteller og loftsleiligheter.
Alle disse gruppene er sammen.
Så nå har individer som ønsker å tjene penger i området
den retorikken at:
"Vi skal rydde opp i gatene i Skid Row."
Ved å bare prøve å fjerne mennesker.
Du har mange som kommer hit…
…og så klager de på de hjemløse.
Hvor skal de bli av?
De har alltid vært der.
Du er den som kommer hit, så hvorfor se ned på folk?
Men det er det de gjør.
Vi snakker om hjemløse som om de er problemet.
De fortjener et bedre sted enn det vi har skapt for dem.
For på dette stedet
har mental helse-episoder blitt vanlig.
Og hvor mange historier, akkurat som Elisa Lams,
har vi gått glipp av?
SISTE KJENTE ADRESSE
NAVN: ELISA LAM
Depresjon suger. Punktum.
Om noen sier til deg at de har depresjon, så ikke spør hvorfor.
Det fins ingen "hvorfor".
Si til dem hver dag at du er glad i dem.
Minn dem på hver dag at det vil bli bedre.
Du kan ikke gjøre noe mer enn det.
Elisa var en smart, ung kvinne med en lys fremtid
som gjorde det hun kunne for å håndtere sin kroniske sykdom.
Jeg er ikke en profesjonell deprimert person.
Jeg er mye mer enn det.
Jeg er veldig heldig.
Jeg har fantastiske, vakre ting i livet.
Jeg er så full av… kjærlighet.
Elisa hadde mange dimensjoner og sider som menneske.
Hun så etter lykke…
…og lengtet etter glede.
Hun visste hvilken versjon av seg selv hun ville være.
Det er greia med potensial.
Det var så nært.
Det som kunne ha skjedd, men ikke skjedde, knuser hjertet.
DET ER GREIA MED POTENSIAL; DET VAR SÅ NÆRT, DET SOM KUNNE…
Jeg tror vi mistet en vordende genial forfatter.
Når man ser på hva hun skriver og hvor ærlig hun er, er det vårt tap.
Et tap for oss alle.
Folk leser fortsatt bloggene hennes og kommenterer på innleggene.
Hun påvirker folk den dag i dag.
Uten tvil har du satt spor her.
Du har berørt mange liv, Elisa. Du har nok reddet mange også.
Du gir meg håp.
Etter å ha blitt kjent med deg, vet jeg nå at det er en som forstår meg.
Jeg angrer bare på at jeg ikke fant deg tidligere.
Jeg vil ikke glemme din historie. Jeg lover.
Elisa Lam brakte oss sammen,
og takket være Elisa skjønte jeg at vi ikke er alene.
Vi er ikke alene.
Det er historier som du aldri glemmer.
Dette er en av dem.
Du kan ikke glemme Elisa Lam.
Hun var viktig før hun døde og nå.
Du ser at livet hennes betydde noe.
Arven etter henne lever videre.
Hun er her med alle sammen, hun er ikke borte ennå.
Det er vel menneskets tilværelse…
Å føle seg så stor, så viktig, men…
…bare et glimt i universet…
…og streben etter å forsone de to sannhetene.
OM DU STREVER MED DIN MENTALE HELSE
ELLER KJENNER NOEN SOM GJØR DET, BESØK WANNATALKABOUTIT.COM
FOR MER INFORMASJON OG KRISERESSURSER.
Tekst: Ekaterina Pliassova